જગન્નાથપુરીમાં શ્રીમદ્ વલ્લભે પ્રભુ જગદીશનાં દર્શન કરી, સ્તુતિ કરી અને એકાદશી વ્રતને સદાને માટે જગન્નાથના ચરણોમાં મૂકી દીધું. આ કારણે પુષ્ટિ સંપ્રદાયમાં એકાદશીના દિવસે પણ રોજભોગ ધરાવાય છે. ઓરિસ્સામાં ગજપતિ પુરુષોત્તમ રાજાના દરબારમાં વિદ્વાનોની સભા યોજાઈ હતી. તેમાં ચર્ચાની એરણ પર ચાર પ્રશ્નો હતા ઃ મુખ્ય શાસ્ત્ર કયું? મુખ્ય દેવ કયાં? મુખ્ય કર્મ કયું? મુખ્ય મંત્ર કયો?